Avco World Trophy

O Avco World Trophy, tamén coñecido como Avco Cup, foi o trofeo entregado ao campión da World Hockey Association (WHA) orixinal (1972-1979). Os dereitos sobre o nome foron comprados pola antiga Avco Corporation (un nome derivado orixinalmente de "Aviation Company"), unha compañía de defensa que mercou os dereitos para anunciar a súa división de financias ao consumo. O trofeo foi ridiculizado por algúns polo seu patrocinio e nunca desenvolveu nada que se achegara ao significado e o sentimento da Stanley Cup, o seu rival da National Hockey League. Con todo, o deseño da copa foi frecuentemente visto como creativo en que se trataba dun globo flotante de vidro gravado embutido no "tronco" da copa. A copa foi deseñada por Frank Bonnerkopf de Boise, Idaho (Estados Unidos).

O líder dos Jets Bobby Hull conquistou o trofeo en tres ocasións, incluíndo a última edición da final da liga fronte aos Edmonton Oilers de Wayne Gretzky; por outra banda, Gordie Howe e os Houston Aeros disputaron o trofeo tres veces e gañárono dúas, mentres que os New England Whalers e os Quebec Nordiques conquistaron a copa unha vez cada un.

 Historia 
O trofeo foi entrgado por primeira vez na tempada 1972-73 da World Hockey Association. Antes do principio da competición, un dos fundadores da WHA, Dennis Murphy, conseguiu vender o nome do trofeo á empresa Avco. O trofeo foi doado á nova liga en 1972 xunto con aproximadamente 500.000 dólares pola AVCO Financial Services Corporation, e converteuse no primeiro trofeo de campión dunha liga deportiva maior en levar o nome dunha empresa privada. O trofeo foi retirado despois de que a WHA cesase as súas operacións en 1979.

A primeira final dos play-offs da WHA enfrontou aos New England Whalers e aos Winnipeg Jets, e despois de catro partidos, os primeiros dominaban a eliminatoria por 3-1, podendo gañar a liga no seguinte pertido. Os directivos da WHA déronse conta de que non tiñan aínda un trofeo para entregar ao equipo campión. A persoa encargada das relacións públicas comprou no último momento un trofeo de gran tamaño que foi finalmente entregado aos Whalers, que gañaron o quinto partido por 9 goles a 6.

O derradeiro trofeo da historia da WHA foi conquistado polos Winnipeg Jets, que derrotaron en seis partidos aos Edmonton Oilers; Barry Shenkarow, o presidente dos Jets, levou o trofeo e o expuxo na sala de dirixentes no Winnipeg Arena. Pouco tempo despois, outra versión do trofeo uniuse ao Hockey Hall of Fame na sala adicada á WHA. Shenkarow advertiu ao Hockey Hall of Fame de que non posuían o trofeo bo, mais estes non lle creron. Posteriormente, Shenkarow enviou a súa versión do trofeo ao Manitoba Sports Hall of Fame da cidade de Winnipeg. De acordo co sitio web do Hockey Hall of Fame, unha terceira versión da copa existe no Nova Scotia Sports Hall of Fame en Halifax. O trofeo foi retirado despois de que a WHA cesase as súas operacións en 1979.

 Campións e finalistas 
 Tempada  Campións  Finalistas  Partidos 1973  New England Whalers  Winnipeg Jets  4–1 1974  Houston Aeros  Chicago Cougars  4–0 1975  Houston Aeros  Quebec Nordiques  4–0 1976  Winnipeg Jets  Houston Aeros  4–0 1977  Quebec Nordiques  Winnipeg Jets  4–3 1978  Winnipeg Jets  New England Whalers  4–0 1979  Winnipeg Jets  Edmonton Oilers  4–2

 Notas 

Véxase tamén 
 Bibliografía

Categoría:World Hockey Association